

Referat fra kvalifisering EPC Volleyball damer i Fûrstenfeld i

Østerrike 16.04.2024 - 18.04.2024

Norge havnet i gruppe med Østerrike og Frankrike i kvalifiseringen, men Frankrike, trakk seg. Dette medførte at det ble dobbel kamp mot Østerrike i stedet.

Laget vi stilte med i år, er nok noe av det beste vi har hatt, noe vi fikk testet ut i Nordisk i oktober i 2023, med god ledelse og coaching av Magnus Berg. Halvannen uke i forkant av EPC, ble det og gjennomført politimesterskap i volleyball i Førde, med den følge at mange av spillerne var godt forberedt for å yte maksimalt under EPC.

Vi kunne reist med 14 spillere + trener og 2 delegater, men grunnet økonomi i NPI ble tallet nedjustert til 12 spillere, 1 trener og 1 delegat. Vi fikk og et forfall grunnen jobb uken før vi skulle reise, slik at vi reiste med 11 spillere

Vi reiste da med følgende spillere:

Ragnhild Aas, Mathilde Bratlie, Mona Røksund Huurnink, Gyro Sandnes Trydal, Siri Lovise Vikten Eliassen, Vilde Sørbø, Synnøve Lager, June Aasen, Lisbeth Woie, Malene Sivertsen, Yngvild Eide.

Bjørn Inge Espeland som trener og Ellen Mari Burheim som delegat.

Linda Haaland meldte forfall som spiller.

Vi møttes på precamp mandag 15.april på Radisson Sas Convention Center med spillermøte, og gjennomgang av ulike skjemaer for signering og klareringer. Etter en god lunsj var det avreise til Kringsjåhallen og kamp mot 1 div. laget til Koll. Det ble testet ut ulike oppstillinger og samtlige fikk prøve seg på banen. I de fleste oppstillingene hadde Norge full kontroll og motstanden kunne med fordel vært større. Det viste likevel potensialet til Norge.

Tirsdag 16. april reiste vi fra Gardermoen, og en stor takk til NPI mht. reiseruten og hotell. Med reisetidspunkt 0740 og gangavstand til innsjekk, kunne spillerne gjennomføre frokost med god nok søvn før avreise og trening senere på dagen.

Vi landet iht. skjema i Wien kl. 1200, men hadde ikke bestilt noe videre mht. usikkerhet med ev. forsinkelser. Utgangspunktet var tog, men dette ble et dyrt og lite fleksibelt alternativ. Alternativet ble da leiebil og 3 stk. Citrøen C3. Det viste seg å være noe optimistisk mht. størrelse på bil verso antall kolli og ikke minst størrelse på kolli. Vi klarte likevel å kle på oss bilene med bagasje overalt og nådde Fûrstenfeld før kl. 1600.

Fûrstenfeld er et lite tettsted Sør-Øst i Østerrike med i underkant av 9000 innbyggere , flere vingårder, og en stor hall og et hotell i sentrum med gang til hallen.

Trening ble gjennomfør fra kl. 1630 – 1800, med ulike øvelse og spill, med et godt måltid etterpå.

Onsdag 17 april var det satt opp 2 kamper, hhv. Kl. 1030 og 1745.

Østerrike hadde ligget i treningsleir en uke før kvalifiseringen og skulle i utgangspunktet være bedre samspilt enn det norske laget.

I første settet så vi tendenser til svært godt spille for Norge, men småting gjorde at vi tapte settet.

Etter å ha gjort en endring i oppstillingen begynte ting å fungere bedre. Bedre fordeling i angrep, gode mottak og godt forsvarsarbeid gjorde at vi vant de neste 3 settene etter fantastisk innsats, i en svart tett og jevn kamp, og 3 svært viktige poeng var sikret.

Kamp 1: Østerrike-Norge, 25-19, 25-27, 23-25, 22-25 (3-1 til Norge)

Etter en god pause og restitusjon var vi klare igjen til neste kamp. Det ble gjort nok en endring i laget hvor vi valgte å spille med libero, noe som ga en svært god effekt. Østerrike måtte vinne 3-0 eller 3-1 for å gå forbi Norge, og det 1 settet bar preg av det. Svært tett sett med gode og lange ballvekslinger fra lag som ville vinne, gjorde settet til et meget spennende oppgjør.

28- 26 til Norge i første sett og stor jubel. Nå var virkelig EM sluttspillet innenfor rekkevidde.

De to neste settene kontrollerte Norge, slik at alle spillerne fikk spilletid i løpet av siste settet.

Vi vant kampen 3-0, og damene var for første gang kvalifisert til EM sluttspillet. Dette skjer 8-15 september i Saarbrûcken i Tyskland.

Kamp 2: Norge-Østerrike, 28-26, 25-17, 25-15 (3-0 til Norge)

En fantastisk prestasjon av jentene, og en honnør til NPI som la forholdene så godt til rette for alle deltakere med precamp og hotell i forkant.

Jentene ble behørig feiret og verdsatt etter innsatsen, etter at vår delegat og trener besøkte en av de mange vingårdene i området.

Arrangør la til rette for middag og en liten markering i baren i etterkant hvor det ble delt litt historier og gratulasjoner mellom lagene.

Neste dag, torsdag gikk returen kl. 0800 om morgenen med leiebil tilbake til Wien. Det oppstod for øvrig en enda større utfordring mht. pakking av de små Citrøen C3, da flere av spillere hadde benyttet anledningen til å handle litt diverse før hjemreise.

Vi gleder og til september og sluttspillet i Saarbrûcke i Tyskland.

Bjørn Inge Espeland

Grenelder Volleyball NPI